ב-2008 החלו חפירות ארכאולוגיות באתר כהרחבה ל"פרויקט אזורי בכנרת" המנוהל על ידי ארכאולוגיים אירופאים מאוניברסיטאות ברן, הלסינקי ומיינץ. מטרת החפירה הייתה לשפר את ההבנה של המרחב הכפרי בגליל בתקופות ההלניסטית, הרומית והביזנטית. החפירה חשפה את הפוטנציאל הארכאולוגי של האתר ונערכו עוד חפירות מדי שנה עד 2013. תחילה נפתחו שתי תעלות (A ו-B), הראשונה באתר בו נראה כי היה מבנה ציבורי ואולי בית כנסת בפסגת הגבעה, והשנייה במדרון איפה שנתגלה אזור של בתים פרטיים. לאחר מכן נפתח שטח C שבו נמצאו שרידים של עוד שני בתי מגורים. מ-2011 ואליך החפירות התמקדו רק במבנה הציבורי בשטח A ואישרו כי אכן מדובר בבית כנסת שנחשף בכולו. באתר נמצאו מספר חרסים ומטבעות מהתקופה הרומית שהקדומים בהם הם מהמאה ה-1 לספירה, אמצע התקופה הרומית בארץ ישראל אך עיקר הממצאים באתר הם מן התקופה הביזנטית. בתקופה זו הוקם מבנה בית הכנסת, שנבנה כנראה קצת אחרי שנת 425 ושופץ במאה ה-6. היישוב המשיך להתקיים לאחר הכיבוש הערבי של ארץ ישראל במאה ה-7, כך מעידים חרסים המקושרים לתקופת השושלת האומיית. סוף היישוב נקשר ברעידת אדמה שפקדה את האזור ב-19 בינואר 749. ניכר באתר מחסור בממצאים מהתקופות המאוחרות של היישוב, שהסיבה להם היא כנראה ביזה על ידי עוברים ושבים. באתר נמצאו ממצאים אחדים מתקופות מאוחרות יותר, המשמשים עדות כנראה לשוד אבנים במהלך בניית טבריה בתקופת הצלבנים ובתקופה העות'מאנית.
הטור של פולין
הטור של פולין (בפולנית: Wyścig Dookoła Polski; באנגלית: Tour de Pologne) הוא מרוץ אופני כביש מפולין בדרג הוורלד טור שנערך לראשונה בשנת 1928. עד שנת 1952 המרוץ התרחש באופן אקראי ולא רציף, אך מאז השנה הזו הוא הפך לשנתי. עד 1993, המרוץ היה לרוכבים חובבים בלבד.
היסטוריה.
המרוץ נוסד בשנת 1928 באורך של 1,500 ק"מ ורכבו בו עשרות רחובות מקומיים, פליקס וויצ'ק ממועדון בידגושץ' ניצח בו.
כמו שאר המרוצים העולמיים, בתקופת מלחמת העולם השנייה המרוץ לא התקיים, הוא חזר בגרסה מחודשת בשנת 1947, וסטאניסלאב גרז'לק המקומי ניצח.
בעשרות השנים הראשונות בהן התקיים רוב המנצחים היו מקומיים (כמו שאר מרוצי האופניים הוותיקים מהמאה ה-20). אך דווקא בטור של פולין המנצח הזר הראשון הגיע יחסית מוקדם, בשנת 1949 עם פרנצ'סקו לוקאטלי האיטלקי. המנצח הזר השני הגיע 11 שנים מאוחר יותר, זה היה רוג'ר דירקר הבלגי. המנצח הצרפתי הראשון במרוץ היה לורן בורשאר, בשנת 2002.
בשנת 2005 המרוץ עלה לדרג UCI ProTour (כיום UCI World Tour). הדרגה הגבוהה ביותר של מרוצי האופניים המקצועיים.
אף על פי שהמרוץ מתאים יותר לפנצ'רים ולמטפסים, בשנת 2011 ניצח בו הספרינטר פטר סאגאן לאחר שגם ניצח שני קטעים במרוץ..
ב-5 באוגוסט 2019, במהלך הקטע ה-3 (בו ניצח פסקל אקרמן) מת ביורג למברכט לאחר שהתרסק כתוצאה מדום לב ופגע בבטון.
גם במהדורה של 2020 המרוץ עלה לכותרות עקב תאונה קשה, כאשר בקטע הראשון פאביו יאקובסן נחסם על ידי בן ארצו דילן חרונבייחן, עף מעבר למתרסי המסלול ונפצע קשה, עיקר פציעותיו של יאקובסן היו בגולגולת שלו, הוא היה שרוי בקומה יומיים אך בהמשך התייצב והשתפר מצבו. ביקורת קשה נמתחה על מארגני המרוץ, גם בגלל מתרסי המסלול וגם בגלל שספרינט הסיום היה בירידה והרוכבים הגיעו בו למהירויות של מעל 80 קמ"ש.
The Abbey Road Sessions
The Abbey Road Sessions (באנגלית: סשני אבי רוד) הוא אלבום אוסף של הזמרת-יוצרת האוסטרלית, קיילי מינוג. אלבום האוסף יצא לאור ב-24 באוקטובר 2012, על ידי חברת התקליטים פרלופון רקורדס. מתוך האלבום יצאו שני סינגלים.
האלבום הגיע למקום השני במצעד האלבומים הבריטי.
רקע והפקה.
אלבום האוסף הופק בעיקר על ידי סטיב אנדרסון וקולין אליוט. אלבום האוסף הוא אלבום תזמורת אשר מכיל שירים בולטים של מינוג לאורך השנים בגרסה שונה לחלוטין מהגרסה המקורית. כל שירי האלבום הוקלטו מחדש באולפני אבי רוד בלונדון (מהם נגזר שם האלבום) בגרסת תזמורת המשלבת גיטרות, תופים, פסנתר ומיתרים.
בנוסף לכך, הוקלט אלבום האוסף במהלך נובמבר 2011.
סינגלים, ביקורת והצלחה.
מהאלבום יצאו שני סינגלים: "Flower", שיר מקורי אשר נכתב במקור ב-2007, והגרסה המחודשת לשיר "On a Night Like This". האלבום קיבל ביקורות חיוביות מרוב מבקרי המוזיקה אשר טענו כי ההקלטות היו העבודה הקולית הטובה ביותר של מינוג אך חלק מתחו ביקורת על השימוש שלה במוזיקת תזמורת.
עם יציאתו נכנס האלבום ל-40 העליונים במדינות כמו אוסטרליה, אירלנד, שווייץ, צרפת וניו זילנד. בבריטניה האלבום הגיע למקום השני ואף זכה למעמד זהב עם מכירות של 235 אלף עותקים. מינוג קידמה את האלבום על ידי הופעות חיות עם שירי האלבום.
The Best of Kylie Minogue
The Best of Kylie Minogue (בעברית: הטוב ביותר של קיילי מינוג) הוא אלבום הלהיטים השלישי של הזמרת-יוצרת האוסטרלית, קיילי מינוג. אלבום הלהיטים יצא לאור ב-28 במאי 2012, על ידי חברת התקליטים EMI, לציון 25 שנות פעילות.
האלבום הגיע למקום ה-11 במצעד האלבומים הבריטי.
רקע.
אלבום הלהיטים מכיל בתוכו להיטים של קיילי מינוג מתחילת הקריירה שלה ועד צאת אלבום הלהיטים עצמו, בדומה לאלבומי להיטים קודמים שלה. בניגוד לאלבומים קודמים שלה, אלבום להיטים זה לא כלל שירים או סינגלים חדשים.
עם יציאתו, זכה אלבום הלהיטים לביקורות חיוביות, אשר שיבחו את בחירת השירים שייצגו את השנים המאוחרות יותר בקריירה של מינוג, אך מתחו ביקורת על כך שלא היה ייצוג מספק לשירים הישנים יותר שלה. האלבום הגיע למקום ה-11 בבריטניה ול-40 העליונים בצ'כיה, אירלנד, סקוטלנד וספרד.
בשנת 2019, יצא אלבום ההמשך "", אשר כלל שירים נוספים בנוסף לשירים שכבר נמצאים באלבום הלהיטים הזה.
מוראד עריף
מוראד עריף (באזרית: Murad Arif; נולד ב-27 בספטמבר 1981 בסומגאיט, אזרבייג'ן) הוא מלחין וזמר אזרי.
בין השנים 1987–1998 סיים את לימודיו התיכוניים ולאחר מכן סיים תואר ביחסים כלכליים בינלאומיים באוניברסיטה הכלכלית של אזרבייג'ן.
קריירה.
מוראד עריף החל לכתוב שירים בשנת 2008. בנוסף למוזיקה, הוא גם מחבר את המילים לשיריו.
בשנים 2002 - 2005 עבד כדי ג'יי בתחנת 'רדיו חלל'. משנת 2005 ועד 2007 ב-ITV ורדיו İTV. שימש כאחד הפרשנים הראשיים באירוויזיון 2006. בשנים 2007 - 2008 עבד כעורך בהפקה של M - Group. משנת 2008 עד 2010 שימש כמנהל המוזיקלי, מנהל השידורים ומנחה במספר פרויקטים ב-LiderTV.
הוא מחבר שירים עבור זמרים ומבצעים אזרים פופולריים כמו נטוון חביבי, אלנארה חלילובה, אגיון קיזימובה, איאז גאסימוב, כיאם ניסנוב, סידה אלקפרזאדה, ומשמש גם כמפיק המוזיקלי של כיאם ניסנוב.
בשנת 2009, הגיע שירו "Sevdiyini soyle" ("הודה באהבה") בביצועו של נטוון חביבי, למקום הראשון בתחרות "Baki Geceleri" ("לילות באקו").
בשנת 2011 ייצג הזמר נטוון חביבי את אזרבייג'ן בתחרות שירים של מבצעים צעירים מארצות דוברות טורקית "טורקצביזון מוזיק פסטיבל 2011" שהתקיימה בעיר דניזלי עם שירו של מוראד "טיירר" ("מטוסים"). באותה שנה נכלל שירו "איסטנבול" באלבום "Bosphorus night −4" ("לילות בוספורוס", המהדורה הרביעית) בטורקיה על ידי הדי ג'יי הטורקי הפופולרי סואט אטשדאגי, שכלל גם רמיקסים לשירים של כוכבי פופ טורקיים מפורסמים.
דג שחור קטן
דג שחור קטן (בפרסית: ماهی سیاه کوچولو) הוא ספר ילדים ידוע בשפה הפרסית שנכתב על ידי סמד בהרנגי. הספר נחשב באופן נרחב לאלגוריה פוליטית, ונאסר באיראן שלפני המהפכה. מלבד סיפורו הבולט, האיורים המקוריים לספר של פרשיד מת'קאלי קיבלו את פרס האנס כריסטיאן אנדרסן בשנת 1974 על "תרומותיו המתמשכות" כמאייר ילדים. תרגומים שונים של הספר התפרסמו במספר מדינות. התרגום האחרון של הספר באנגלית ראה אור בשנת 2015 עם איוריו המקוריים.
עלילה.
הסיפור מסופר מנקודת מבטה של דגה מבוגרת המדברת אל 12,000 ילדיה ונכדיה. היא מתארת את מסעו של דג שחור קטן שמשאיר מאחוריו את מקום הולדתו הבטוח בנחל ויוצא להרפתקה בעולם הגדול.
הדרך מובילה את הדג הקטן אל המפל ולאורך הנהר אל הים. לאורך הדרך, הדג פוגש כמה דמויות מעניינות, ביניהן לטאה ידידותית ושקנאי רשע.
עם חוכמה ואומץ, הדג מגיע רחוק והסיפור מסתיים בכך שהדג השחור הקטן משמש דוגמה לאחרים.
קלאסיקת יורו - אייס
קלאסיקת יורו - אייס (בגרמנית: EuroEyes Cyclassics) ידועה גם בתור "קלאסיקת ואטנפול" היא מרוץ אופניים חד-יומי מגרמניה בדרג הוורלד טור שמתקיים מאז שנת 1996, אז נקרא "HEW Cyclassics". המרוץ מתקיים בהקפות סביב המבורג ומתאים לספרינטרים, שיאן הניצחונות במרוץ הוא אליה ויוויאני, שניצח שלוש פעמים ברציפות, בשנים 2017 – 2019.
היסטוריה.
HEW Cyclassics.
המרוץ נוסד בשנת 1996, בדרגה הנמוכה ביותר של מרוצי האופניים ונקרא "HEW Cyclassics", חברת חשמל מהמבורג הייתה הספונסר הראשי של המרוץ והוא נקרא בהתאם. המנצח במהדורה הראשונה של המרוץ היה רוסאנו בראסי האיטלקי.
כחודש לאחר שניצח בטור דה פראנס ב-1997, ניצח במרוץ הרוכב הגרמני, יאן אולריך. כתוצאה מהעלייה בפופולריות של מרוצי הכביש בגרמניה, צורף המרוץ ב-1998 לסבב הגביע העולמי באופני כביש, שכלל את עשרת המרוצים החד-יומיים שנחשבו כחשובים ביותר באותה עת.
ב-2001 ניצח אריק צאבל הגרמני, שניצח בהמשך הקריירה שלו שש פעמים בקטגוריית הנקודות בטור דה פראנס, לאחר ספרינט רב משתתפים.
קלאסיקת ואטנפול.
ב-2002, הספונסר של המרוץ התחלף לחברה השוודית ואטנפול, וב-2006 גם שונה שם המרוץ ל"קלאסיקת ואטנפול". במהדורה הראשונה בשם החדש ב-2006 ניצח אוסקר פריירה הספרדי.